
                 Nr.23/196/2003

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă trimitem, alăturat, Raportul asupra proiectului de Lege pentru ratificarea Convenţiei de la Budapesta privind contractul de transport de mărfuri în navigaţia interioară (CMNI) adoptată la Conferinţa diplomatică organizată în comun de Comisia Centrală pentru Navigaţia pe Rin, Comisia Dunării şi Comisia Economică pentru Europa a Organizaţiei Naţiunilor Unite (CEE/ONU), care s-a desfăşurat la Budapesta în perioada 25 septembrie - 3 octombrie 2000, primit cu nr.606 din 6 octombrie 2003.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

                   Nr.23/196/2003

RAPORT

asupra proiectului de Lege pentru ratificarea Convenţiei de 

la Budapesta privind contractul de transport de mărfuri în navigaţia interioară (CMNI) adoptată la Conferinţa diplomatică organizată în comun de Comisia Centrală pentru Navigaţia pe Rin, Comisia Dunării şi Comisia Economică pentru Europa a Organizaţiei Naţiunilor Unite (CEE/ONU), care s-a desfăşurat la Budapesta în perioada 25 septembrie - 3 octombrie 2000



1. În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.606 din 6 octombrie 2003, pentru avizare şi dezbatere în fond, cu proiectul de Lege pentru ratificarea Convenţiei de la Budapesta privind contractul de transport de mărfuri în navigaţia interioară (CMNI) adoptată la Conferinţa diplomatică organizată în comun de Comisia Centrală pentru Navigaţia pe Rin, Comisia Dunării şi Comisia Economică pentru Europa a Organizaţiei Naţiunilor Unite (CEE/ONU), care s-a desfăşurat la Budapesta în perioada 25 septembrie - 3 octombrie 2000.



Ca urmare a realizării legăturii dintre Marea Neagră şi Marea Nordului prin căi navigabile interioare, a apărut necesitatea uniformizării reglementărilor cu caracter comercial pentru transportul de mărfuri şi Contractul de transport mărfuri în navigaţia interioară adoptat de Conferinţa diplomatică răspunde acestui deziderat.



Proiectul de lege a fost avizat favorabil de Consiliul Legislativ, cu nr.1220 din 27 august 2003 şi de Comisia juridică, de disciplină şi imunităţi, cu nr.606 din 8 octombrie 2003.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Examinarea proiectului de lege a avut loc în şedinţa comisiei din data de 21 octombrie 2003.



La lucrările comisiei au participat specialişti din cadrul Ministerului Transporturilor, Construcţiilor şi Turismului.



4. La lucrările comisiei au participat 18 deputaţi din totalul de 25 de membri ai comisiei.



Raportul comisiei a fost adoptat în unanimitate.



5. Proiectul de lege a fost adoptat de Senat în şedinţa din data de 29 septembrie 2003.



În urma dezbaterii, membrii Comisiei pentru industrii şi servicii  propun adoptarea proiectului de lege în forma adoptată de Senat. 

                  PREŞEDINTE,                                           SECRETAR,

                   István Antal                                              Aurelia Vasile

Expert, 

Daniel Bădina

